open-index/open-wikipedia-markdown huggingface dataset:
Rob McElhenney

**Rob McElhenney** (s. 14. huhtikuuta 1977 Philadelphia, Pennsylvania) on yhdysvaltalainen näyttelijä, tuottaja ja käsikirjoittaja. Hänet tunnetaan parhaiten sarjasta *[[Elämää Philadelphiassa]]*, jossa hän esittää yhtä pääosaa ja on myös yksi sarjan käsikirjoittajista ja tuottajista.

McElhenney on myös walesilaisen jalkapalloseura Wrexhamin omistaja yhdessä näyttelijä Ryan Reynoldsin kanssa. He ostivat seuran helmikuussa 2021. McElhenneyn ja Reynoldsin aikakaudesta seuran omistajina on tehty dokumenttisarja *[[Welcome to Wrexham]]* (2022–).

McElhenney on naimisissa näyttelijä Kaitlin Olsonin kanssa.

## Lähteet
Star Wars: Outlaws

**Star Wars: Outlaws** on Ubisoft Massiven (Massive Entertainment) kehittämä ja Ubisoftin julkaisema toimintaseikkailupeli. Peli on julkaistu vuonna 2024 PlayStation 5, Windows ja Xbox Series -alustoille.

## Pelaaminen ja tarina
Peli on avoimeen pelimaailmaan sijoittuva yksinpeli. Päähenkilö on Kay Vess -niminen konna, jonka edellinen tehtävä on epäonnistunut ja hänen on kerättävä rahaa alamaailmalle suurella ryöstöllä. Päähenkilön ääninäyttelijä on Humberly González.

Peli sijoittuu ajallisesti *[[Imperiumin vastaisku]]n* ja *[[Jedin paluu]]n* väliin.

## Vastaanotto
Peli sai *[[Game Informer]]in* arvostelussa arvosanaksi 8.5/10. Ammuskelua sanottiin kelvolliseksi, mutta ei pelin huippukohdaksi. Pelissä on mukana eri ryhmittymien suosio, ja pelaaja voi valita minkä ryhmittymän suosiossa haluaa olla, mutta tällä ei ole mainittavaa merkitystä pelissä. Päätarina on pelin kiinnostavampi puoli.

Peli sai IGN:n arvostelussa arvosanaksi 7/10. Pelin hiiviskelyä ja taistelua kutsuttiin jäykäksi ja itseään toistavaksi, sekä moitteita sai tekniset ongelmat.

Peli sai GameSpotin arvostelussa arvosanaksi 6/10. Moitteita sai rikollissyndikaatteja koskevat valinnat, joilla ei ole merkitystä pelattavuuteen ja tarinaan. Päähenkilön tarinaa ei kehity ja vihollisten tekoäly on liian huono tehdäkseen hiiviskelystä ja ammuskelusta hauskaa lineaarisissa tehtävissä. Kehuja saivat musiikki ja äänisuunnittelu, hiljaiset hetket jolloin voi nähdä vähemmän nähtyjä kolkkia sekä pelin loppuvaiheen vaikeampien vastustajien strategisuus.

## Lähteet
Harvey Vale

**Harvey James Vale** (s. 11. syyskuuta 2003 Haywards Heath) on englantilainen jalkapalloilija, joka pelaa hyökkäävänä keskikenttäpelaajana tai laitalinkkinä Englannin mestaruussarjan Queens Park Rangersissa. Hän on 181 senttimetriä pitkä ja vasenjalkainen.

## Seurajoukkueura
Vale aloitti uransa Fulhamin junioreissa vuonna 2010, josta hän siirtyi vuonna 2016 Chelsean junioriakatemiaan. Vale debytoi Chelsean edustusjoukkueessa 22. joulukuuta 2021 Englannin liigacupin ottelussa Brentfordia vastaan, jossa hän oli avauskokoonpanossa ja pelasi 60 minuuttia. Vale pelasi Chelseassa kevätkaudella 2022 myös toisen Englannin liigacupin ottelun sekä kolme FA Cupin ottelua, mutta ei ollut näissä otteluissa kertaakaan avauskokoonpanossa.

Vale allekirjoitti Chelsean kanssa syyskuussa 2022 kolmivuotisen jatkosopimuksen ja siirtyi samalla kauden loppuun ulottuneella lainasopimuksella Englannin mestaruussarjan Hull Cityyn. Vale pelasi Hull Cityssä vain kaksi sarjaottelua sekä yhden FA Cupin ottelun ja tammikuussa 2023 hän palasi ennenaikaisesti Chelseaan. Kevätkauden 2023 hän pelasi Chelsean reservijoukkueessa.

Vale siirtyi 15. elokuuta 2023 yksivuotisella lainasopimuksella Englannin ykkösliigan Bristol Roversiin. Hän teki ammattilaisuransa ensimmäisen maalin 26. elokuuta 2023 sarjaottelussa Wycombe Wanderersia vastaan ja pelasi kaudella 2023–2024 Ykkösliigassa 39 ottelua, joissa hän teki kaksi maalia ja antoi viisi maalisyöttöä. Hän pelasi lainakaudellaan Bristol Roversissa myös neljä FA Cupin ottelua, joissa hän teki yhden maalin, sekä neljä FA Trophyn ottelua.

Vale palasi Chelseaan kaudeksi 2024–2025 ja pelasi seuran edustusjoukkueessa joulukuussa 2024 kaksi Konferenssiliigan ottelua FC Astanaa ja Shamrock Roversia vastaan, mutta vietti pääosan syyskaudesta 2024 Chelsean reservijoukkueessa. 

Helmikuussa 2025 Vale siirtyi Chelseasta Queens Park Rangersiin 3,5-vuotisella sopimuksella. QPR ilmoitti siirron yhteydessä Valen olevan loppukauden sivussa kentiltä loukkaantumisen vuoksi.

## Maajoukkueura
Vale pelasi vuosina 2017–2023 useissa Englannin juniorimaajoukkueissa. Hän pelasi neljä ottelua ja toimi Englannin kapteenina alle 19-vuotiaiden EM-kilpailuissa 2022, kun maa voitti Euroopan-mestaruuden. Hänet valittiin myös turnauksen tähdistöjoukkueeseen.

Vale toimi jälleen Englannin kapteenina alle 20-vuotiaiden MM-kilpailuissa 2023 ja pelasi täydet minuutit jokaisessa neljässä Englannin ottelussa maan pudotessa turnauksen neljännesvälierissä Italialle.

## Lähteet

## Aiheesta muualla
* Harvey Vale Chelsean sivuilla
In the Eye of the Storm

**In the Eye of the Storm** on Supertramp-yhtyeen perustajajäsenen Roger Hodgsonin ensimmäinen sooloalbumi vuodelta 1984. Muutamat albumin kappaleet kuten "Hooked on a Problem" ja "Only Because of You" oli kirjoitettu Supertrampin vuoden 1983 albumille ...Famous Last Words..., mutta kappaleet jäivät pois albumilta. Levy koostuu suhteellisen pitkistä kappaleita ja kappaleita koko albumilla on vain seitsemän.

## Kappaleet

Kaikki kappaleet säveltänyt, sanoittanut ja sovittanut Roger Hodgson.

### A-puoli
# 
# 
# 
# 

### B-puoli
# 
# 
# 

## Kokoonpano

* Roger Hodgson - laulu, kaikki instrumentit

paitsi:

* Michael Shrieve - rummut kappaleissa 1, 2, 5-7
* Ken Allardyce - huuliharppu kappaleessa 6, taustalaulu kappaleessa 2, 3, 5
* Jimmy Johnson - nauhaton basso kappaleissa 3, 7
* Clair Diamant - naisääni kappaleessa 7
* Scott Page - saksofonit kappaleessa 4

### Tuotanto

* Äänitetty: Unicorn Studios, Nevada City
* Miksattu: Power Station, New York
* Masterointi: Masterdisk, New York

* Scott Litt - ääniteknikko
* James Farber - ääni- ja miksausteknikko
* Ken Allardyce - ääniteknikoiden ja miksausteknikon assistentti
* Chris Amson - tekniikan assistentti
* Malcom Pollack - miksausteknikon assistentti
* Roger Hodgson - levykannen konsepti, tuottaja, sävellykset, sanoitukset ja sovitukset
* Richard Frankel - taiteellinen johto
* Chuck Beeson - taiteellinen johto
* David Coleman - kannen suunnittelu ja kuvayhdistelmät
* Charles Reilly - valokuva
* Timothy Eames - kansien maapallo
* Image Bank West - ukkoskuva
* Cliff Boule - ukkoskuvan parantelu

## Lähteet
Nordholzin lentotukikohta

**Nordholzin lentotukikohta** ()  on Saksan laivaston ilmavoimien (Marinefliegerkommando) käytössä oleva lentotukikohta Ala-Saksin osavaltiossa, lähellä Nordholzin kylää.

## Historia
Nordholzin lentotukikohta avattiin vuonna 1914, ollen yksi Saksan vanhimmista lentokentistä. Ensimmäisen maailmansodan aikana tukikohta oli Saksan zeppeliinien päätukikohta, ja sieltä lennettiin pommituslentoja Britanniaan. Versailles'n rauhan ehtojen mukaan kaikki lentokentän tilat purettiin sodan jälkeen vuonna 1919.

Tukikohta otettiin takaisin käyttöön natsi-Saksan aikana vuonna 1938, kun Luftwaffe päätti jälleenrakentaa sen. Toisen maailmansodan aikana sinne oli sijoitettu hävittäjä- ja pommitusyksiköitä. Tukikohtaa ei käytetty vuodesta 1941 maaliskuuhun 1943, kunnes Luftwaffe palasi.

Sodan jälkeen Yhdysvallat piti aluetta hallussaan, kunnes se luovutettiin vuonna 1947 Yhdistyneen kuningaskunnan ilmavoimille, joka tuhosi sen. Nykyisen tukikohdan rakentaminen aloitettiin vuonna 1959. Tukikohta on toiminut esimerkiksi erilaisissa Naton tehtävissä. Nykyään sitä käyttää siviilitoimijoiden lisäksi Saksan laivaston Marineflieger, joka lentää tukikohdasta käsin muun muassa merivalvonta- ja pelastuslentoja, sotatilassa myös esimerkiksi sukellusveneentorjuntalentoja.

## Lähteet
V. Y. Vihdoinkin yhdessä (albumi)

**V.Y. Vihdoinkin yhdessä** on Pirkka-Pekka Peteliuksen kolmas studioalbumi, joka julkaistiin 1986. Albumi on soundtrack Kari Kyrönsepän ohjaamasta samannimisestä elokuvasta. Albumi julkaistiin EMI-levymerkillä vinyylilevynä ja C-kasettina. Albumia ei ole julkaistu CD-formaatissa.

Albumin tunnetuimmaksi kappaleeksi nousi singlenäkin julkaistu *"Lemmentunneliin"*, joka kohosi korkeimmillaan 26. myydyimmäksi singleksi heinäkuussa 1986.

## Kappaleet

Kaikki kappaleet säveltänyt ja sovittanut Pedro Hietanen ja sanoittanut Pirkka-Pekka Petelius.

### A-puoli
# 
# 
# 
# 
# 

### B-puoli
# 
# 
# 
# 
# 

## Muusikot
* Pirkka-Pekka Petelius - laulu
* Pedro Hietanen - piano, haitari ja urut
* Hande Lemola - rummut
* Harri Merilahti - basso
* Janne Louhivuori - kitarat
* Mongo Aaltonen - perkussiot ja marimba
* Pepa Päivinen - tenori- ja baritonisaxofoni
* Markku Veijonsuo - vetopasuuna
* Markku Johansson - trumpetti
* Antero Priha - trumpetti
* Esa Kaartamo - shuubi-duubi -kuoro
* Sarianna Salminen - koloratuurilaulu

### Tuotanto

* Pedro Hietanen - sävellykset, sovitukset ja tuottaja
* Pirkka-Pekka Petelius - sanoitukset
* Imudico - kustannukset
* Risto Hemmi - äänitys ja mixaus (Finnvox-studiot)
* Markus Heikkerö - etukannen kuvitus ja kannen suunnittelu
* Kaj Ewart - takakannen valokuvat (Studico)

## Lähteet
Adin Hill

**Adam Hill** (s. 11. toukokuuta 1996 Comox, Brittiläinen Kolumbia, Kanada) on kanadalainen jääkiekkomaalivahti sekä Stanley Cup-voittaja, joka edustaa  NHL-joukkue Vegas Golden Knightsia. Hän on Arizona Coyotesin kolmannen kierroksen varaus vuodelta 2015.

## Ura
### Seuraura

Hillin ensimmäiset NHL-kaudet kuluivat Arizona Coyotessa sekä sen AHL-farmijoukkueessa Tucson Roadrunnersissa. Kaudeksi 2021–2022 Hill siirtyi pelaamaan San Jose Sharksiin. Tuolloin hänelle kertyi NHL:ssä 25 ottelua sekä farmijoukkue San Jose Barracudassa yksi ottelu. Kaudeksi 2022–2023 Hill siirtyi pelaamaan Vegas Golden Knightsiin. Joukkue sijoittui runkosarjassa viidenneksi ja eteni pudotuspeleihin, jossa voitti lopulta Stanley Cupin lyöden Florida Panthersin finaalisarjassa otteluvoitoin 4-1. Hill pelasi tuolloin pudotuspeleissä 16 ottelua, mukaan lukien kaikki finaalipelit, tilastojen ollessa päästettyjen maalien osalta 2.17 sekä torjuntaprosentin 0.932%. Nollapelejä Hill torjui pudotuspelien aikana kaksi. Maaliskuussa 2025 Hill solmi Golden Knightsin kanssa kuusivuotisen ja yhteensä 37,5 miljoonan dollarin arvoisen jatkosopimuksen.

### Maajoukkueura
Hill on esiintynyt myöskin Kanadan maajoukkueessa maailmanmestaruuskilpailuissa vuonna 2021 Latviassa. Hill pelasi tuolloin kolme ottelua päästettyjen maalien keskiarvon ollessa 1,73 sekä torjuntaprosentin ollessa 0.909%. Joukkue voitti turnauksen lopuksi kultaa, lyöden Suomen loppuottelussa jatkoajalla maalein 3-2.

## Lähteet
*
Bruce Cassidy

**Bruce Cassidy** (s. 20. toukokuuta 1965) on kanadalainen entinen jääkiekkoilija.

## Pelaajaura
Cassidy pelasi ennen valmentajauraansa NHL-seura Chicago Blackhawksissa. Blackhawks varasi Cassidyn vuoden 1983 varaustilaisuudessa numerolla 18. Hän pelasi NHL:ssä aina kauteen 1989-1990 saakka, jolloin hän siirtyi pelaamaan muun muassa Italian sekä Saksan liigaan. Pelaajauran viimeisinä vuosina Cassidy siirtyi vielä takaisin Amerikkaan pelaamaan IHL-liigan Indianapolis Iceen. Cassidy lopetti pelaajauransa kauteen 1996-1997, ja hän aloitti samalla kaudella valmentajan uransa.

## Valmennusura
Cassidy aloitti valmennusuransa ensin pienemmissä Pohjois-Amerikan liigoissa, kuten ECHLssä sekä IHLssä. Kaudeksi 2002-2003 hänet nimitettiin ensimmäistä kertaa NHL-seuran päävalmentajaksi, jolloin hän valmensi Washington Capitalsia. Myöhemmin hän siirtyi kaudella 2008-2009 Providence Bruinsin päävalmentajaksi AHL:ään. Hän toimi joukkueen päävalmentajana aina kauteen 2015-2016 saakka, jolloin Cassidy nimitettiin NHL-joukkue Boston Bruinsin päävalmentajaksi. 
Cassidy onnistui kaudella 2018-2019 valmentamaan Bruinsin aina Stanley Cupin finaaleihin saakka, mutta joukkue kuitenkin hävisi finaalisarjan St. Louis Bluesille niukasti otteluvoitoin 3-4. Cassidy toimi Bruinsin päävalmentaja kauteen 2021-2022 saakka, jolloin hänet erotettiin tehtävästä joukkueen hävittyä pudotuspeleissä Carolina Hurricanesille ratkaisevassa 7. ottelussa.

14. kesäkuuta 2022 Vegas Golden Knights nimitti Cassidyn joukkueen uudeksi päävalmentajaksi. Cassidy onnistui valmentamaan joukkueen kauden 2022-2023 päätteeksi pudotuspeleihin. Joukkue eteni aina Stanley cupin finaaleihin saakka, ja voitti mestaruuden voitettuaan Florida Panthersin finaalisarjassa otteluvoitoin 4-1. Cassidy voitti ensimmäistä kertaa valmentajaurallaan Stanley Cupin. Maaliskuussa 2026 Golden Knights vapautti Cassidyn tehtävistään ja nimitti John Tortorellan uudeksi päävalmentajaksi.

## Lähteet
*
Pultavan alueen lippu

**Pultavan alueen lippu** () on Ukrainan Pultavan alueen symboli. Lipun mittasuhteet ovat 2:3, ja siinä on sinisellä pohjalla keltainen kasakkaristi, jonka korkeus on puolet lipun korkeudesta.

Lipun on suunnitellut Jevhen Šyrai, ja Pultavan aluevaltuusto hyväksyi sen 10. helmikuuta 2000. Keltainen kasakkaristi tummansinisellä pohjalla oli 1700-luvulla perustetun Pultavan rykmentin symboli.

## Lähteet
Mäentaka (Huittinen)

**Mäentaka** on entinen kylä Huittisilla. Kylä sijaitsi Punkalaitumenjoen ja Sammunjoen välissä. Mäentaka on jäänyt Lauttakylän kasvaneen taajaman sisään ja hävinnyt kartoista.

Mäentaka on erotettu Nanhian kylästä omaksi kyläkseen vuonna 1553. Aluksi Mäentaan kantatilat sijaitsivat Punkalaitumenjoen pohjoisrannalla nykyisen Isännänkadun tienoolla. Kylä siirtyi sittemmin Untonmäelle ja sen tiivis rakennuskanta myötäili kylää halkovaa tietä. 1960-luvulla valtatie 12 vedettiin kylän läpi ja Mäentaan länsiosasta tuli risteysalue. Aluetta kaavoitettiin voimakkaasti 1960- ja 1970-luvuilla, jolloin kylä jäi Lauttakylän taajaman sisään.

## Lähteet
Sifter Capital

**Sifter Capital** on suomalainen varainhoitoyritys. Yrityksen kotipaikka sijaitsee Helsingissä ja sen toimitusjohtaja on Santeri Korpinen. Sifter Capital perustettiin vuonna 2015, kun Hannes Kulvikin vuonna 2003 perustaman Sifter-rahaston hallinnointi siirtyi Sveitsistä Suomeen.

Sifter Capitalin tuotevalikoimaan kuuluu yksi rahasto Sifter Fund Global. Sifter Fund Global on Hannes Kulvikin sijoitusfilosofiaan perustuva rahasto, joka on noudattanut samaa strategiaa viimeiset 20 vuotta. Rahaston strategiaa voi luonnehtia pitkän aikavälin laatusijoittamisena.
Kesäkuussa 2023 Sifter Capitalilla oli noin 180 miljoonaa euroa hallinnoitavia varoja.

## Historia
1990-luvun alussa Hannes Kulvik oli kerryttänyt varallisuutta työuransa ja liiketoimiensa ansiosta. Kulvik etsi itselleen sopivaa varainhoitajaa New Yorkin ja Lontoon investointipankeista, mutta ei löytänyt omia sijoitusnäkemyksiään toteuttavaa henkilöä. Kulvik ei uskaltanut antaa rahoja heidän hoidettavakseen, joten hän alkoi kehittää omaa sijoitusfilosofiaansa ja systemaattista tapaa vertailla pörssiyhtiöitä.

Kulvik loi Bloombergin reaaliaikaisen datan perusteella Excel-taulukon, joka valittujen kriteerien perusteella karsi ne yhtiöt, joiden liiketoiminta ei ollut riittävän laadukasta, ja sen jälkeen asetti kriteerien läpäisseet yhtiöt edullisuusjärjestykseen. Näin sai alkunsa Stocksifter, Sifterillä käytössä oleva työkalu, joka nopeuttaa hyvien ansaintamallien löytämistä.

Keskustellessaan ystäviensä ja tuttaviensa kanssa Kulvik huomasi, että insinöörimäiselle eliminoinnille ja sijoituskohteiden liiketoimintaan perehtyvälle pitkäjänteiselle lähestymiselle oli kysyntää. Tämän johdosta Luxemburgiin perustettiin vuonna 2003 Sifter-rahasto, jonka salkunhoito tapahtui Kulvikin kotikaupungissa Sveitsin Genevessä.. Rahastoon lähti aluksi mukaan sijoittajia Suomen ja Sveitsin lisäksi Ranskasta ja Isosta-Britanniasta. Vuonna 2015 rahaston analyysityö siirrettiin Suomeen Sifter Capital Oy:lle.

## Lähteet
* Puustinen, Terho: *Sijoittaja. Mitä Hannes Kulvik oppi ahneudesta ja miten sinäkin voit vaurastua levottomilla osakemarkkinoilla.* Helsinki: Kustannusosakeyhtiö Otava, 2022. 
### Viitteet

## Aiheesta muualla
* Sifter Capital
Lasse Lehto

**Lasse Erik Lehto** (s. 1953) on suomalainen murhaaja. Varsinais-Suomen käräjäoikeus tuomitsi Lehdon elinkautiseen vankeuteen Ilpo Härmäläisen murhasta toukokuussa 2022. Lehto ampui Härmäläisen purjeveneessään Turun saaristossa 3. elokuuta 1994. Turun hovioikeus vahvisti tuomion 14. kesäkuuta 2023. 9. tammikuuta 2024 korkein oikeus päätti olla myöntämättä Lehdolle valituslupaa, joten tuomio jää lainvoimaiseksi.

Lehto on toiminut yrittäjänä mainosalalla, mutta hänen yrityksensä ajautui konkurssiin.

Vuonna 2008 Lehto tuomittiin laittomasta uhkauksesta. Hän on saanut tuomioita myös erilaisista talousrikoksista kuten allekirjoitusten väärentämisestä asiakirjoihin.

## Ilpo Härmäläisen murha

Lehdon mainostoimisto ajautui vaikeuksiin 1990-luvulla. Konkurssin välttämiseksi Lehto houkutteli Ilpo Härmäläisen mukaan petokseen. Kun Härmäläinen huomasi toiminnan rikollisuuden, hän aikoi kertoa poliisille ja Lehto päätti tappaa hänet. Lehto houkutteli Härmäläisen purjeveneelleen verukkeenaan näyttää saaristokiinteistöä kauppoja varten. Purjeveneen ollessa Turun Airistolla Lehto ampui Härmäläistä kaksi kertaa revolverilla. Tämän jälkeen Lehto upotti Härmäläisen ruumiin mereen käyttäen ankkuria painona.

Murhaoikeudenkäynti alkoi joulukuussa 2021. Härmäläisen ruumis löytyi maaliskuussa 2022. Lehto kiisti syyllisyytensä sekä käräjä- että hovioikeudessa.

## Yksityiselämä
Lehto erosi vaimostaan vuonna 2006.

## Lähteet
Ilkka Hynninen

**Ilkka Hynninen** on suomalainen yrittäjä, audiovisuaalinen tuottaja ja kirjailija. Hän oli yksi Mediawan-konserniin kuuluvan Aito Median perustajista ja toimi yhtiön toimitusjohtajana vuosina 2003–2021. Aito Media on tuottanut muun muassa televisiosarjat Suomen huutokauppakeisari, Venäjän halki 30 päivässä, Poliisit, Silkkitie 30 päivässä ja Pirjo.

Vuodesta 2022 lähtien Hynninen on toiminut luovana johtana tuotantoyhtiössä Ilkkas’ Creative Studio, joka keskittyy kansainväliseen draamaan ja dokumentteihin. Yhtiö on kehittämässä muun muassa Nordic Noir parodiaa nimeltä NoPoFo Hei, me lennetään! ja Mies ja Alaston Ase elokuvasarjoista tunnettujen Pat Proftin ja David Zuckerin kanssa. NoPoFon käsikirjoittajina toimivat Mika Eirtovaara, Riku Suokas ja Heikki Syrjä.

Hynninen on toiminut tuottajana tuotannoissa, kuten Koskinen, Suomi ja Sodan Uhka?, Eput, Yksin kotona Suomi, Hyvät kaupat, ja Rikkaat ja rahattomat.

Ilkka Hynnisen kirja Toteuta Ideasi julkaistiin syksyllä 2023. Kirjan on kustantanut Docendo.

Hynnisen viimeaikaiset kansainväliset ehdokkuudet ovat:
Rockie Awards 2021 - Pirjo (komedia, vastaava tuottaja), Arman ja Suomen rikosmysteerit (dokumentti, vastaava tuottaja), Au pairit (faktasarja, vastaava tuottaja)
Rockie Awards 2020 – Melkein totta (komedia, vastaava tuottaja)
TBI's Innovation Awards 2020 –  Kaikki kotona Live
C21 Format Awards 2020 – Suomalainen menestysresepti (faktasarja, vastaava tuottaja)

## Lähteet
Myyrä (1. tuotantokausi)

**''[[Myyrä (televisiosarja)|Myyrän]]'' ensimmäinen tuotantokausi** esitettiin MTV3-kanavalla alkuvuodesta 2019. Kauden juonsi Roope Salminen.

Kausi kuvattiin Meksikossa vuoden 2018 kesällä.

## Kilpailijat

## Jaksot

1 Keskikatsojamäärä ensiesityspäivänä televisiossa

## Katso myös
*Myyrä (televisiosarja)
## Lähteet
Myyrä (2. tuotantokausi)

**''[[Myyrä (televisiosarja)|Myyrän]]'' toinen tuotantokausi** esitettiin MTV3-kanavalla alkuvuodesta 2021. Kauden juonsi Roope Salminen.

Kausi kuvattiin Latviassa vuonna 2020, koronaviruspandemian alkaessa.

## Kilpailijat

## Jaksot

1 Keskikatsojamäärä ensiesityspäivänä televisiossa

## Lähteet
Queen Esther Marrow

**Queen Esther Marrow** (12. helmikuuta 1941 Newport News, Virginia) on yhdysvaltalainen gospel- ja soul-laulaja.

Marrow’n ura alkoi 22-vuotiaana, kun Duke Ellington kiinnitti huomiota lahjakkaaseen laulajaan. Ellingtonin lisäksi Marrow’n varhaisia yhteistyökumppaneita oli Harry Belafonte, ja hän on esiintynyt yhdessä muun muassa Bob Dylanin, Ray Charlesin, Ella Fitzgeraldin, Lena Hornen ja oman idolinsa, gospellaulaja Mahalia Jacksonin kanssa.

Marrow on esiintynyt paljon Euroopassa, myös Suomessa. Vuonna 1971 hänestä nauhoitettiin Yle TV1:n studiossa mustavalkoinen televisio-ohjelma *[[Esther Marrow – Musta virginialainen]]*.

## Lähteet
Keskiyläsaksa

**Keskiyläsaksa** () on Jacob Grimmin keksimä nimitys saksankielen toiselle historialliselle kehityskaudelle, jona tavallisesti käsitetään ajanjaksoa vuosien 1100 ja 1500 välillä. Keskiyläsaksa erottautuu varhaisimmista kielikaudesta eli muinaisyläsaksasta siinä, että kaikki muinaisyläsaksan taivutustavujen vokaalit ovat muuttuneet e:ksi, esim. muinaisyläsaksa: *boto*, keskiyläsaksa: *bote* (uusyläsaksa: *Bote*). Keskiyläsaksan ja sitä seuraavan uusyläsaksan kauden välillä ei ole olemassa yhtä selvää kielellistä rajamerkkiä, vaan rajana yleensä pidetään Lutherin esiintymistä ja saksalaisen kirjakielen syntymistä.

## Lähteet
El Meghaïerin maakunta

**El Meghaïerin maakunta** (myös *El Megaier*, *El M’Ghair*; ) eli wilaya on hallintoalue Algerian Saharan pohjoisosassa. Sen keskus on El Meghaïerin kaupunki. Maakunnan pinta-ala on 8&nbsp;835 neliökilometriä. Asukkaita oli vuoden 2008 väestönlaskennan mukaan 162&nbsp;300.

El Meghaïerin maakunta rajoittuu pohjoisessa Biskran, idässä El Ouedin, etelässä Touggourtin ja Ouarglan sekä lännessä Ouled Djellalin maakuntiin. Se sijaitsee Oued Righin keidasalueella. Vuotuinen sademäärä on hyvin vähäinen.

El Ouedista erotettu maakunta sai täyden itsehallinnon vuonna 2021. Se käsittää kaksi piirikuntaa eli daïraa, joihin kuuluu kahdeksan kuntaa. Piirikuntien keskukset ovat Djamaâ ja El Meghaïer.

El Meghaïerin kautta kulkee etelään johtava maantie RN3. Maakunnassa harjoitetaan osin keinokasteltua maanviljelyä, joka tuottaa viljaa, vihanneksia ja varsinkin taateleita. Chott Melrhirin suolajärvellä tuotetaan suolaa.

## Lähteet
Everybody Wants to Rule the World

**Everybody Wants to Rule the World** on brittiläisen Tears for Fears -yhtyeen kappale vuodelta 1985. Se on *[[Songs from the Big Chair]]* -albumin kolmas single. Se nousi Yhdysvalloissa Billboard Hot 100 -listan kärkeen.

## Tuotanto
Kappaleen ovat kirjoittaneet Chris Hughes, Roland Orzabal ja Ian Stanley. Kappaleen sanat kertovat vallasta, korruptiosta sekä niiden seurauksista. Kappale lisättiin albumille viime hetkillä äänityssessioiden aikana, kun yhtyeen kitaristi Orzabal soitti kappaleen kaksi sointua tuottajalle. Kappaleen äänitys kesti kaksi viikkoa.

Kappale soi D-duurin sävellajissa, tempossa 112 iskua minuutissa ja triolirytmissä. Albumin äänittäjä David Bascombe kertoi myöhemmin kappaleen äänittämisen ja miksaamisen olleen poikkeuksellisen helppoa, verrattuna aiempaan ”Shout”-singleen. Kappaleen äänien ohjelmoimiseksi käytettiin useita erilaisia syntetisaattoreita. Kitarasoolot soittivat Orzabal sekä sessiomuusikkona toiminut Neil Taylor. 

## Kaupallinen menestys
”Everybody Wants to Rule the World” nousi listaykköseksi Yhdysvalloissa, Kanadassa ja Uudessa-Seelannissa. Se oli Britannian singlelistan kakkossijalla. Kappale oli top 10:ssä Australiassa, Irlannissa, Alankomaissa ja Belgian Flanderissa. Single on myynyt platinaa muun muassa Isossa-Britanniassa, Australiassa ja Brasiliassa.

## Uusi levytys
Tears for Fears levytti kappaleen uudelleen nimellä ”Everybody Wants to Run the World” vuonna 1986. ”Everybody Wants to Run the World” oli Sport Aid -urheilutapahtumien teemalaulu. Sport Aidin avulla kerättiin rahaa hyväntekeväisyyteen Afrikkaan nälänhätää kokeville ihmisille. Singlen tuotto lahjoitettiin kampanjalle. ”Everybody Wants to Run the World” pääsi Britannian singlelistan sijalle 5 ja Irlannin listan sijalle 4.

## Singlejen kappaleet

## Listasijoitukset

## Myyntipalkinnot

## Kokoonpano
**Yhtye**
* Curt Smith – laulu, basso
* Roland Orzabal – kitarat, syntetisaattorit, taustalaulu
* Ian Stanley – syntetisaattorit, ohjelmointi
* Manny Elias – rummut, ohjelmointi

*Muu kokoonpano*'
* Neil Taylor – kitarat
* Chris Hughes – tuotanto, ohjelmointi
* Dave Bascombe – äänitys

## Lorden versio

Uusiseelantilainen laulaja-lauluntekijä Lorde levytti kappaleesta coverversion vuonna 2013. Se julkaistiin elokuvan *[[Nälkäpeli – Vihan liekit]]* soundtrack-albumilla *[[The Hunger Games: Catching Fire (Original Motion Picture Soundtrack)|The Hunger Games: Catching Fire]]*. Levytyksen tuottajina toimivat  Joel Little ja Peter Shurkin.

Lorden versio nousi Britannian singlelistan sijalle 65. Uudessa-Seelannissa se oli sijalla 14. Kappale on myynyt kultaa Australiassa ja platinaa Kanadassa. 

### Listasijoitukset

### Myyntipalkinnot

## Lähteet

## Aiheesta muualla
* Kappaleen musiikkivideo YouTubessa
* Everybody Wants to Run the World YouTubessa
* Everybody Wants to Rule the World Discogs-sivustolla
* Everybody Wants to Run the World Discogs-sivustolla
* Lorden versio YouTubessa
Sitkan taistelu

**Sitkan taistelu** oli viimeinen merkittävä taistelu venäläisten ja Pohjois-Amerikan alkuperäisasukkaiden välillä Alaskassa. Taistelu käytiin 1.–4. lokakuuta 1804 Sitkan eli Novoarkangelskin siirtokunnassa Baranofinsaarella, jonka alkuperäiskansa tlingitit olivat vallanneet venäläisiltä kaksi vuotta aiemmin. Venäläiset löivät tlingitit ja valloittivat siirtokuntansa takaisin.

Venäläis-amerikkalainen kauppakomppania perusti Novoarkangelskin siirtokunnan vuonna 1799. Vuonna 1802 alueen alkuperäisasukkaat hyökkäsivät siirtokuntaan ja valloittivat sen. Kauppakomppanian johtaja Aleksandr Baranov kokosi pienen sotajoukon, johon liittyi myös aleuteista värvättyjä palkkasotilaita ja palasi alueelle syksyllä 1804. Syyskuun lopulla hän kohtasi Port Krestofissa venäläisen sluuppi *Nevan*, jonka komentaja Juri Lysjanskyi liittyi hänen tuekseen.

Venäläiset nousivat maihin 1. lokakuuta ja hyökkäsivät heti tligitien rakentamaa linnoitetta vastaan. Tlingitit torjuivat hyökkäyksen ja Baranov haavoittui. Sotalaiva Nevan tykkituli esti tlingitien vastahyökkäyksen venäläisten vetäytyessä. Tlingitien ruuti alkoi kuitenkin loppua ja he aloittivat seuraavana neuvottelut venäläisten kanssa. Samalla venäläisten ampuivat tykkitulta tlingitien asemiin. Neuvottelut eivät tuottaneet tulosta ja venäläiset valmistautuivat hyökkäämään uudestaan 4. lokakuuta. Hyökätessään he huomasivat linnoitteen olevan hylätty. Tlingitit olivat poistuneet yöllä ja vetäytyneet toiselle saarelle.

## Lähteet
Kremlin kongressipalatsi

**Kremlin kongressipalatsi** () eli **Kremlin valtionpalatsi** (Государственный Кремлёвский дворец, *Gosudarstvennyi Kremljovski dvorets*) on Moskovan Kremlissä sijaitseva entinen Neuvostoliiton hallintorakennus ja kongressikeskus, joka toimii nykyään pääasiassa teatterina ja konserttitalona. Se on Kremlin muita palatseja huomattavasti nuorempi rakennus. Se sijaitsee Teremin palatsin ja Kremlin arsenaalin välissä lähellä Kremlin muurin Troitskaja-tornia.

Palatsi on rakennettu vuosina 1959–1961 ja sen on suunnitellut Mihail Posohinin johtama suuri arkkitehtiryhmä. Pääsali suunniteltiin Jevgeni Stamon, pääjulkisivu Ašot Mndojantsin ja lämpiö Pavel Štellerin johdolla. Rakennustyöt kestivät vain 16 kuukautta. Kongressipalatsin tieltä purettiin useita historiallisia arvorakennuksia, kuten 1800-luvun alussa valmistunut Kremlin asehuoneen vanha rakennus. Palatsi rakennettiin alkujaan Neuvostoliiton kommunistisen puolueen (NKP) puoluekokousten paikaksi, sillä silloinen Neuvostoliiton johtaja Nikita Hruštšov oli nähnyt kommunistiseen Kiinaan rakennettuja uusia mahtavia hallintorakennuksia ja halusi jotain vastaavaa Kremliin. Kongressipalatsissa pidettiin NKP:n 22.–27. edustajakokoukset. Puoluekokousten välillä pääsali oli muun muassa Bolšoi-teatterin käytössä. Siellä järjestettiin myös Moskovan elokuvajuhlien näytöksiä ja juhlallisuuksia.

Neuvostovallan loppuaikoina toiminut Neuvostoliiton kansanedustajien kongressi piti istuntonsa kongressipalatsissa. Venäjän neuvostotasavallan ensimmäiseksi presidentiksi valittu Boris Jeltsin vannoi virkavalansa siellä heinäkuussa 1991. Neuvostoliiton hajottua kongressipalatsi muutettiin kokonaan julkiseksi rakennukseksi ja nimettiin vuonna 1992 valtionpalatsiksi. Siellä on järjestetty teatteri- ja balettiesityksiä sekä rock-konsertteja. Satunnaisesti se on kuitenkin ollut myös valtiollisten seremonioiden näyttämönä; siellä pidettiin Jeltsinin toisetkin virkaanastujaiset hänen aloittaessaan toisen kautensa Venäjän presidenttinä vuonna 1996. Rakennus on edelleen presidentin hallinnon alainen.

Modernia arkkitehtuuria edustava kongressipalatsi on rakennettu betonista ja metallista, ja sen julkisivua hallitsevat valkoisella marmorilla päällystetyt pylväät ja suuret lasipinnat. Pääsalissa on 6&nbsp;000 katsojapaikkaa. Koko rakennuksessa on 800 huonetta ja se ulottuu 17 metriä maan alle. Yhdyskäytävät yhdistävät sen Kremlin suureen palatsiin ja Kahdentoista apostolin kirkon yhteydessä olevaan patriarkan palatsiin.

## Katso myös
*Moskovan ammattiliittojen talo
*Neuvostojen palatsi

## Lähteet

## Aiheesta muualla

*Palatsin kotisivu
Lancia Flavia

**Lancia Flavia** on Lancian vuosina 1961–1971 valmistama ja Antonio Fessian kehittämä automalli. Sen ensimmäinen malli esiteltiin Torinon autonäyttelyssä 1960. Siitä tehtiin markkinoille myös Pininfarinan suunnittelema kaksiovinen coupé lyhyemmällä akselivälillä sekä Zagaton suunnittelema kaksiovinen Sport-malli tuplakaasuttimilla.

## Korimallit
### Berlina/Sedan
Fessia kehitti ensimmäisen mallin 1950-luvun lopulla, joka tuli lopulta myyntiin Italian ulkopuolella muun muassa Isossa-Britanniassa 1961. Neliovinen berlina oli 1.5 litran alumiini boxer moottorilla ja dunlopin jarrulevyillä varustettu etuveto. 

### Coupé ja Sport
Coupé malli on Pininfarinan suunnittelema, josta valmistettiin myös avoautomalleja. Zagato puolestaan suunnitteli Coupé malleista sport versioita. Zagaton malleja valmistettiin vain 626 kappaletta. Suurinosa malleista käytti 1.8 litran moottoria, kun pieni osa sai 1.5 litraisen moottorin.

## Flavia II (2012–2013)

**Lancia Flavia** on Chryslerin ja Lancian vuosina 2012–2013 yhteisvalmistama avoautomalli. Se esiteltiin Geneven autonäyttelyssä 2012.

Flavia oli uudelleennimetty Chrysler 200 Euroopan markkinoille. FCA konsernin toimitusjohtaja Sergio Marchionne halusi saada Lancialle lisää näkyvyyttä maailmalla tätä kautta. Se oli ensimmäinen avoautomalli sitten vuoden 1967 Flavian. Uuden sukupolven Flavian myyntimenestys oli kuitenkin heikko ja sitä ehdittiin valmistaa puolitoista vuotta, kunnes tuotanto loppui lokakuussa 2013. Kesällä 2012 auton hintaa oli pudotettu alkuperäisestä 37 900 eurosta 24 900 euroon ja vielä sen jälkeen 13 000 euroon. Flavia mallin sisävarustelu oli otettu Chrysler 200 Limited mallista. Lancian merkkien lisäksi ainoastaan nahkasisusta oli italialaisten tekemä.

### Kritiikki
Suurimmat kritiikit kohdistuivat kilpaileviin malleihin, johon Flavia ei kyennyt vastaamaan. Lisäksi autoa ei pidettyä aitona Lanciana vaan uudelleennimettynä, joka ei kunnioittanut merkin historiaa. Lisäksi sitä ei saanut dieselmoottorilla. Sitä vastoin 2.4 litran bensamoottoria pidettiin kehityksestä jäljessä, kun aiemmin markkinoille tuotu Deltan 1.4 litran turbomoottori oli tehokkaampi ja kulutusystävällisempi.

## Lähteet
Saarijärven lukio

**Saarijärven lukio** on Saarijärvellä toimiva lukio. Koulussa on yleislinjan ohella liikuntalinja. Vuonna 2021 Saarijärven lukiossa oli noin 130 opiskelijaa.

Lukio toimii Saarijärven keskustaajamaan vuosina 2021-2023 valmistuneessa koulu- ja kultuurikeskuksessa Saarijärven yhtenäiskoulun ja kansalaisopiston kanssa.

## Lähteet
Rudolf Herzog

**Rudolf Herzog** (6. joulukuuta 1869 – 3. helmikuuta 1943 Rheinbreitbach, Saksa) oli saksalainen kirjailija ja toimittaja. Hän oli keisari Vilhelm II:n ystävä vielä tämän siirryttyä maanpakoon. Herzog oli poliittisilta näkemyksiltään aikansa lapsi, jopa opportunisti, mistä kertoo se, että hän myötäili kolmannen valtakunnan vallanpitäjiä.

## Suomennetut teokset
* *Wiskottenin perhe*, suomentanut Maija Halonen. Helsinki: Otava, 1909 – 2. korjattu p. Helsinki: Otava, 1933
* *Elämän unelmia*, Hämeenlinna: Arvi A. Karisto 1910
* *Vain näyttelijätär*, suomentanut E. V. Helsinki: SKS, 1912
* *Nibelungien tarina*, suomentanut Hilja Walldén. Porvoo: WSOY, 1925

## Lähteet

## Aiheesta muualla
Bernhard Brænne

**Bernhard Cornelius Brænne** (12. marraskuuta 1854 Trondheim – 7. syyskuuta 1927 Trondheim) oli norjalainen insinööri, tehtaanomistaja ja poliitikko. Hän toimi Norjan työministerinä vuosina 1910 ja 1912 sekä kauppaministerinä 1910–1912.
## Lähteet

## Aiheesta muualla
Bladet

**Bladet** on norjalainen paikallislehti, jonka kotikunta on Stjørdal. Se perustettiin vuonna 2017 yhdistämällä *Malvik-Bladet* ja *Stjørdalens Blad*. Lehti kuuluu Polaris Media -konserniin.
## Lähteet

## Aiheesta muualla
* Lehden verkkosivut
Kingsley Ben-Adir

**Kingsley Ben-Adir** (s. 20. marraskuuta 1986 Lontoo) on brittiläinen näyttelijä. Hän on näytellyt sekä teatterissa, televisiosarjoissa että elokuvissa.

## Elämä

Ben-Adirin isä on valkoihoinen englantilainen, kun taas hänen tummaihoisen äitinsä suku on kotoisin Trinidad ja Tobagosta. Ben-Adir valmistui Guildhall School of Music and Drama -oppilaitoksesta vuonna 2011.

## Filmografia

### Elokuvat

### Televisiosarjat

## Lähteet

## Aiheesta muualla

*
Skapulaari

**Skapulaari** (lat. *scapularium*) on munkin tai nunnan sääntökuntapukuun kuuluva hihaton rinnan ja selän yli kulkeva helmaan asti ulottuva vaate, joka symboloi Kristuksen iestä (Matt. 11:28-30). Sääntökuntien tertiäärit voivat käyttää lyhennettyä skapulaaria vaatteidensa alla.

Skapulaari on alun perin ollut esiliinan kaltainen suojavaate.
Pienistä skapulaareista kuuluisin on karmeliittojen Ruskea skapulaari.

## Lähteet
Perun asevoimat

**Perun asevoimat** ( ovat Perun sotilaallinen organisaatio, joka vastaa maan itsenäisyydestä, turvallisuudesta ja alueellisesta koskemattomuudesta. Asevoimat koostuvat laivastosta, maavoimista ja ilmavoimista. Myös valtiollinen poliisi lasketaan osaksi asevoimia. 

## Henkilöstö
Vuonna 2023 arvioitiin että Perun asevoimissa on aktiivisessa palveluksessa yhteensä noin 90&nbsp;000 henkeä, joista noin 10 prosenttia on naisia. Joukoista on maavoimissa 60&nbsp;000 henkeä ja ilmavoimissa 10&nbsp;000. Laivastossa palvelee noin 25&nbsp;000 sotilasta, joista noin 4&nbsp;000 merijalkaväessä ja tuhat rannikkovartiostossa.

## Kalusto
Perun sotilaskalusto on melko vanhaa ja peräisin monista maista kuten Brasiliasta, Yhdysvalloista ja Neuvostoliitosta sekä Euroopan maista.

## Operaatioita
Cenepan sota oli lyhyt Perun ja Ecuadorin välinen rajasota vuonna 1995.

Asevoimat ovat olleet osallisina useissa vallankaappauksissa koko Perun itsenäisyyden ajan. 2000-luvulla on ollut useampia tapauksia, joissa suhteet Chilen kanssa ovat kiristyneet sotilaallista vakoilua koskevien epäilyjen takia.

## Lähteet
Nuhteettoman palveluksen mitali

**Nuhteettoman palveluksen mitali** () on ukrainalainen sotilasansiomitali, joka perustettiin presidentti Leonid Kutšman käskystä vuonna 1996. Sitä jaetaan maan asevoimissa, sisäministeriössä, kansalliskaartissa, rajavartiossa ja siviilipuolustuksessa palveleville henkilöille pitkäkestoisesta ja ansioituneesta palveluksesta.

Mitalia jaetaan kolmessa luokassa sen mukaan, kuinka kauan henkilön nuhteeton palvelus on kestänyt:

*  I luokka (20 vuotta)
*  II luokka (15 vuotta)
*  III luokka (10 vuotta)

## Lähteet
Heiko Maas

**Heiko Josef Maas** (s. 19. syyskuuta 1966) on saksalainen asianajaja ja entinen Saksan sosiaalidemokraattisen puolueen (SPD) poliitikko, joka toimi liittovaltion ulkoministerinä (2018–2022) ja liittovaltion oikeus- ja kuluttajansuojaministerinä (2013–2018) liittokansleri Angela Merkelin hallituksissa. Heiko Maas jätti kansanedustajan tehtävän joulukuussa 2022 ja jättäytyi pois samalla liittovaltion politiikasta. Poliittisen uran jälkeen hän siirtyi työskentelemään berliiniläisessä lakitoimistossa. Heiko Maas erosi vaimostaan vuonna 2016. Pariskunnalla oli kaksi poikaa.

## Lähteet

## Aiheesta muualla
Pohjoisen Keski-Suomen ammattiopisto

**Pohjoisen Keski-Suomen ammattiopisto** (lyhennys POKE) on Äänekosken ammatillisen koulutuksen kuntayhtymän koulutusyhtiön (POKE Koulutus Oy) ylläpitämä ammattioppilaitos. Sen kotipaikka ja päätoimipiste on Äänekoskella. Muita toimipaikoja on Saarijärvellä, Viitasaarella ja Laukaassa. Koulutuksia POKE järjestää tarpeen mukaan muuallakin pohjoisessa Keski-Suomessa.

Vuonna 2021 POKE:ssa opiskeli yhteensä 2&nbsp;970 opiskelijaa, joista 2&nbsp;415 ammatillista perustutkintoa, 513 ammattitutkintoa ja 42 erikoisammattitutkintoa.

File:POKE Piilola, Piilolantie 17, A-ja C-rakennus - Äänekoski - 1.jpg|Pohjoisen Keski-Suomen ammattiopisto (POKE), Piilola, A- ja C-rakennus, Äänekoski.
File:POKE Piilola, Piilolantie 17, G-rakennus - Äänekoski.jpg|POKE Piilola, G-rakennus, Äänekoski.
File:POKE - Saarijärven metsäkoulu, Kolkanlahdentie 280 - Kolkanlahti, Saarijärvi - 1.jpg|Saarijärven metsäkoulun (POKE) rakennuksia Saarijärven Kolkanlahdessa.

## Lähteet
Christiania Torv

**Christiania Torv** on Oslon keskustassa sijaitseva aukio ja kaupungin entinen keskustori ennen kuin Stortorvet perustettiin 1730-luvulla. Se rauhoitettiin autoliikenteeltä ja kunnostettiin 1990-luvulla.
## Kuvia

Gamle rådhus Oslo.jpg|Oslon vanhin säilynyt raatihuone torin laidalla on vuodelta 1641.
Anatomigården i Oslo.jpg|Anatomigården, jossa Oslon yliopiston lääketieteellinen tiedekunta toimi vuosina 1815–1852.
Johannes kirke OB.Y1087.jpg|Torin kulmalla sijainnut Johanneksenkirkko purettiin vuonna 1929.

## Lähteet

## Aiheesta muualla
Vinsentiläissisaret

**Filles de la charité de Saint Vincent de Paul** eli **Vinsentiläissisaret** on pyhän Vincent de Paulin ja Louise de Marillacin Ranskassa 1633 perustama katolinen laupeudentöitä harjoittava apostolisen elämän yhteisö naisille.

Sen kuuluisia jäseniä ovat olleet esimerkiksi Elizabeth Ann Seton, Catherine Labouré ja Justine Bisqueyburu.

## Lähteet

## Aiheesta muualla
*Daughters of Charity of Saint Vincent de Paul
Konneveden lukio

**Konneveden lukio** on pieni Konnevedellä toimiva lukio. Lukio toimii Konneveden kirkonkylään vuonna 2017 valmistuneessa koulukeskuksessa Lapunmäen yhtenäiskoulun kanssa. 

Vuonna 2021 Konneveden lukiossa opiskeli 33 lukiolaista. Esimerkiksi STT:n vuoden 2022 lukiovertailussa Konneveden lukio menestyi hyvin ollen tässä kartoituksessa Keski-Suomen toiseksi paras lukio. Pienestä oppilasmäärästä johtuen muutaman hyvin menestyneen opiskelijan tulokset saattavat nostaa pienen lukion sijoitusta merkittävästi. Vastaavasti esimerkiksi keväällä 2021 lukio ei mahtunut Keski-Suomen kymmenen kärkeen vastaavassa kartoituksessa. Molemmissa STT:n vertailuissa arvioitiin valmistuneiden ylioppilaiden osaamisen kehittymistä edellisen kolmen aikana.

## Lähteet
Rosenkrantz’ gate

**Rosenkrantz’ gate** on Oslon keskustassa sijaitseva katu, joka alkaa C. J. Hambros plassilta ja päättyy kaupungintalon ja Pipervikan väliselle aukiolle. Matkalla se risteää muun muassa Karl Johans gaten kanssa. Katu on nimetty poliitikko ja virkamies Marcus Gjøe Rosenkrantzin mukaan, joka toimi Norjan hallituksen johtajana elokuusta marraskuuhun 1814.

Kadulla sijaitsevassa homobaarissa tapahtui heinäkuussa seksuaalivähemmistöihin kohdistunut terrori-isku, minkä jälkeen kadulle maalattiin sateenkaaren värit. Toukokuussa 2023 katu suljettiin autoliikenteeltä, jotta värit eivät kuluisi niin nopeasti.
## Kuvia

Thon Hotel Rosenkrantz, Oslo.jpg|Rosenkrantz’ gate 1: Thon-ketjuun kuuluva Hotel Rosenkrantz. Rakennus valmistui vuoden 1952 talviolympialaisia varten. Paikalla aiemmin sijainnut hotellirakennus oli tuhoutunut vuonna 1947 tulipalossa, joka vaati neljä kuolonuhria.
NoTaBene NTB 100 år.jpg|Rosenkrantz’ gate 3:ssa piti majaansa uutistoimisto NTB vuosina 1966–1986. Nykyisin rakennuksessa toimii hotelli.
Rosenkrantz gate 7.jpg|Rosenkrantz’ gate 7: Nissens Latin- og Realskolen käyttöön valmistunut J. H. Nebelongin suunnittelema koulurakennus vuodelta 1847. Myöhemmin siinä toimi Oslon käsityöyhdistys. Rakennus sai lisäsiiven vuonna 1905 ja kaksi lisäkerrosta vuonna 1919.
Bøndernes hus TRS 041217 003.jpg|Rosenkrantz’ gate 8: Bøndernes Hus (Carl ja Jørgen Berner, 1913). Rakennuksessa on alusta asti toiminut Bondeungdomslaget, nuorisojärjestö joka edistää perinteistä kansankulttuuria. Rakennuksessa toimii myös Bondeheimen-hotelli. 
Rosenkrantz' gate TRS 030823 010.jpg|Rosenkrantz’ gate 10: Oslo Nye Teater. 
Grand hotel.Oslo 2021.jpg|Rosenkrantz’ gaten ja Karl Johans gaten risteyksessä sijaitsee Grand Hotel.
Rosenkrantz' gate 14 Dampcentralen.jpg|Rosenkrantz’ gate 14: Dampsentralen, Oslon ensimmäinen kunnallinen sähkövoimala. Se otettiin käyttöön vuonna 1892. 


## Lähteet

## Aiheesta muualla
Tlemcenin maakunta

**Tlemcenin maakunta** () eli wilaya on hallintoalue Algerian luoteisosassa Välimeren rannalla. Sen keskus on Tlemcenin kaupunki. Maakunnan pinta-ala on 9&nbsp;017,69 neliökilometriä. Asukkaita on 1&nbsp;116&nbsp;100 henkeä (vuonna 2020, arvio).

Tlemcenin maakunta rajoittuu koillisessa Aïn Témouchentin, idässä Sidi Bel Abbèsin ja etelässä Naâman maakuntiin, lännessä Marokkoon ja luoteessa Välimereen. Maisemaa leimaavat Trara- ja Tlemcenvuoret, tasangot ja ylängöt sekä etelän arovyöhyke. Vuotuinen sademäärä on 200–500 millimetriä.

Maakunta jakautuu hallinnollisesti 20 piirikuntaan eli daïraan, joihin kuuluu 53 kuntaa. Piirikuntien keskukset ovat Aïn Tallout, Bab El Assa, Béni Boussaïd, Béni Snous, Bensekrane, Chetouane, Fellaoucene, Ghazaouet, Hennaya, Honaine, Maghnia, Mansourah, Marsa Ben M’Hidi, Nedroma, Ouled Mimoun, Remchi, Sabra, Sebdou, Sidi Djillali ja Tlemcen.

Maakunnan läpi kulkee valtatie A1. Tlemcenistä on rautatieyhteys Oraniin. Ghazaouetissa on kauppa- ja kalastussatamat, Honainessa kalastussatama ja Marsa Ben M’Hidissä kalastus- ja huvivenesatama. Tlemcenin lähellä sijaitsee Zenata – Messali El Hadjin kansainvälinen lentoasema.

Maakunnassa harjoitetaan maanviljelyä ja kalastusta. Lisäksi on muun muassa tekstiili-, elintarvike-, kemian ja metalliteollisuutta. Tlemcenissä toimii Abou Bekr Belkaidin yliopisto. Nähtävyyksiä ovat Välimeren rannat hiekkarantoineen, Ain Beni Addin luola Tlemcenin kansallispuistossa ja vanhat moskeijat.

## Lähteet
Ukrainan kansalliskaarti

**Ukrainan kansalliskaarti** () on santarmityyppinen yleisestä turvallisuudesta vastaava sotilasyksikkö, joka kuuluu Ukrainan sisäministeriön alaisuuteen. Sodan aikana kansalliskaarti voidaan mobilisoida toimimaan asevoimien rinnalla maanpuolustuksessa. Se perustettiin vuonna 1991 Ukrainan itsenäistyttyä, mutta hajosi ja sulautettiin Ukrainan sisäisiin joukkoihin vuonna 2000. Vuoden 2014 vallankumouksen jälkeen kansalliskaarti järjestettiin uudelleen, ja sisäiset joukot lakkautettiin.

## Lähteet

## Aiheesta muualla
* Viralliset sivut
Relizanen maakunta

**Relizanen maakunta** eli wilaya on hallintoalue Algerian luoteisosassa. Sen keskus on Relizanen kaupunki. Maakunnan pinta-ala on 4&nbsp;872,32 neliökilometriä. Asukkaita on 998&nbsp;500 henkeä (vuonna 2021, arvio).

Vuonna 1984 perustettu maakunta rajoittuu koillisessa Chlefin, idässä Tissemsiltin, etelässä Tiaretin, lounaassa Mascaran ja luoteessa Mostaganemin maakuntiin. Maisemaa leimaavat vuoret ja tasangot. Vesistöjä ovat Cleffin, Minan ja Rhioun vadit, Benzianen suolajärvi eli sebkha ja kolme patoallasta. Vuotuinen sademäärä on 400–800 millimetriä.

Maakunta jakautuu hallinnollisesti 13 piirikuntaan eli daïraan, joihin kuuluu 38 kuntaa. Piirikuntien keskukset ovat Aïn Tarek, Ammi Moussa, Djidioua, El H’Madna, El Matmar, Mazouna, Mendes, Oued Rhiou, Ramka, Relizane, Sidi M’Hamed Ben Ali, Yellel ja Zemmoura.

Relizanen kautta kulkee valtatie A1 ja rautatie. Maakunnassa viljellään viljaa, vihanneksia ja hedelmiä sekä harjoitetaan kalankasvatusta. Lisäksi on muun muassa metalli-, tekstiili- ja elintarviketeollisuutta. Relizanessa toimii Ahmed Zabanan yliopisto. Nähtävyyksiin kuuluvat muun muassa roomalais- ja osmaniajan rauniot.

## Lähteet

## Aiheesta muualla
* Relizanen matkailusivusto , ,
Luettelo kansallisista rautatieyhtiöistä

Tämä on **luettelo valtioiden kansallisista [[Rautatieliikenne|rautatie]]<nowiki/>yhtiöistä**. 

## Aasia
}
|Vietnam Railways
|}

## Afrikka

## Eurooppa

## Latinalainen Amerikka ja Karibia

## Pohjois-Amerikka

## Oseania

## Lähteet
Hersonin alueen lippu

**Hersonin alueen lippu** () on Ukrainan Hersonin alueen symboli. Lipussa on kolme vaakasuoraa raitaa, joiden värit ovat sininen, valkoinen ja sininen ja joiden mittasuhteet ovat 1:2:1, sekä sen tangonpuoleisessa puoliskossa Hersonin alueen vaakuna, jossa on kuvattuna sinisellä taustalla kultainen ankkuri, kaksi viljantähkää, harppi, kultainen portti ja kruunu.

Hersonin aluevaltuusto hyväksyi lipun ja vaakunan 25. lokakuuta 2001. Lipun ja vaakunan ovat suunnitelleet S. Sazonov ja Ju. Štšepeljev. Vaakunan ankkuri kuvastaa Hersonin alueen satamia ja viljantähkät alueen maataloutta.

## Lähteet
Kiovan lippu

**Kiovan lippu** () on Ukrainan pääkaupungin Kiovan virallinen tunnus. Se otettiin käyttöön vuonna 1995 kaupunginvaltuuston päätöksella.

Lippu on sininen kultaisilla reunoilla. Lipun keskellä seisoo arkkienkeli Mikael, joka on kuvattuna samalla tavalla myös kaupungin vaakunassa.

## Lähteet
W87-ydinkärki

**W87-ydinkärki** on yhdysvaltalainen vetypommin sisältävä ydintaistelukärki, joka kehitettiin LGM-118A Peacekeeper -ohjusten taistelukärjeksi. Jokainen ohjus pystyi kuljettamaan 10 W87-ydinkärkeä MIRV-tyyppisesti. Vuodesta 2007 alkaen W87-kärkiä on asennettu vanhempiin LGM-30 Minuteman III -ohjuksiin.

## Historia

Alkuperäinen W87 (**W87 mod 0**) suunniteltiin ja valmistettiin 1980-luvulla. Kärjen tuhovoima oli alkujaan 300 kilotonnia, mutta on ilmoitettu, että sitä voi suurentaa olemaan 475 kilotonnia. Kärki on Mk21-paluulaitteen sisällä.

Myös toinen versio, **W87 mod 1**, kehitettiin. Versio oli tarkoitettu pienemmälle MGM-134 Midgetman -ohjukselle, ja sen oli tarkoitus olla teholtaan 475 kilotonnia. Midgetman ja W87 mod 1 kuitenkin peruttiin tammikuussa 1992.

Vuonna 2019 uudistettu W87 mod 1 valittiin tulevien LGM-35 Sentinel -ohjusten taistelukärjiksi. LGM-35 korvaa W78-kärjillä varustetut Minuteman III -ohjukset. Ensimmäiset Sentinelit varustetaan kuitenkin W87 mod 0 -kärjillä vuonna 2028, mikä mahdollistaa joustavuutta, jos uuden mod 1:n kanssa tulee viivästyksiä.

## Lähteet
Lvivin alueen lippu

**Lvivin alueen lippu** () on Ukrainan Lvivin alueen symboli. Lipussa on sinisellä taustalla kullanvärinen kruunupäinen leijona. Lipun mittasuhteet ovat 3:2, ja leijonan korkeus on kolme neljäsosaa lipun korkeudesta.

Lvivin aluevaltuusto hyväksyi lipun 27. helmikuuta 2001. Leijona oli 1300-luvulta alkaen Galitsian ja Volynian ruhtinaskunnan symboli, 1400–1700-luvulla Rutenian voivodikunnan symboli ja vuodesta 1848 lähtien Galitsian ukrainalaisten kansallistunnus.

## Lähteet
Pihtiputaan lukio

**Pihtiputaan lukio** on Pihtiputaan kirkonkylässä toimiva lukio. 

Koulussa on yleislinjan ohella useita erilaisia painotusvaihtoehtoja, jotka vetävät lukioon opiskelijoita myös muilta paikkakunnilta (partio- ja johtaja-, heittolaji-, lentopallo-, hiihto- ja musiikkilinja). Pihtiputaan lukiota käy noin 90 opiskelijaa.

## Lähteet
Marelli Holdings Co., Ltd.

**Marelli Holdings** Co., Ltd. on italialainen autoteolisuuskomponenttien kehittäjä ja valmistaja. Yrityksen päämaja on Corbettassa, Italiassa ja käsittää 86 valmistuslaitosta, 12 tutkimus- ja kehityskeskusta sekä 26 sovellluskeskusta 19 maassa 43 000 työnteikjällä ja 7,9 miljardin liikevaihdolla 2016. 10. toukokuuta 2019 yhtiö lyhensi nimensä Magneti Marellista Marelliksi.

## Lähteet

## Aiheesta muualla
*https://www.marelli.com/
Natriumtetrakloroauraatti

**Natriumtetrakloroauraatti** (Na[AuCl4]) on natrium- ja tetrakloroauraatti-ionien muodostama epäorgaaninen ioniyhdiste. Yhdistettä käytetään esimerkiksi katalyyttinä orgaanisen kemian synteeseissä.

## Ominaisuudet
Huoneenlämpötilassa natriumtetrakloroauraatti on keltaista tai oranssia kiteistä ainetta. Yhdisteestä tunnetaan myös kidevedellinen dihydraatti (Na[AuCl4] · 2H2O). Aine liukenee hyvin veteen ja etanoliin sekä hieman myös dietyylieetteriin.

## Valmistus ja käyttö
Natriumtetrakloroauraattia valmistetaan tetraklorokultahapon ja natriumkarbonaatin tai -kloridin reaktiolla.
:2 H[AuCl4] + Na2CO3 → 2 Na[AuCl4] + H2O + CO2

Natriumtetrakloroauraattia käytetään katalyyttinä muun muassa hapetuksissa, additioreaktioissa, substituutioreaktioissa, sykloadditioissa ja kytkentäreaktioissa. Yhdistettä käytetään lisäksi lasin ja posliinin värjäämiseen ja krysotyypiksi nimitetyssä valokuvausmenetelmässä.

## Lähteet